《紫荆曲》
明代·袁华

紫荆树，花离离。光荣何芬敷，雨露之所滋。百年茏葱翠羽盖，费家子孙培植之。

紫荆树，叶翳翳。根既拨，叶乃悴。费家兄弟复同居，华鄂相辉似唐棣。

紫荆树，枯复荣，华开韡韡当中庭。折华起舞寿双亲，懿哉费家之弟兄。

作者简介：苏州府昆山人，字子英。工诗，长于乐府。洪武初为苏州府学训导。有《可传集》、《耕学斋诗集》。